**Zmluva o dielo**

uzatvorená podľa § 536 zákona č. 513/1991 Zb. Obchodný zákonník v znení neskorších predpisov a v súlade s platným právnym poriadkom Slovenskej republiky

 (ďalej len „zmluva“)

**Zmluvné strany:**

1. **Objednávateľ**:

Názov: **Združenie obcí mestskej oblasti Trnava**

Sídlo: Hlavná, 917 01 Trnava

Zastúpený: Miroslav Sučák - predseda združenia

IČO: 50 428 438

DIČ: 21 203 426 86

IČ DPH: nie je platcom DPH

Bankové spojenie: Slovenská sporiteľňa, a.s.

Číslo účtu (IBAN): SK68 0900 0000 0051 1558 9532

(ďalej len „ **Objednávateľ** “)

1. **Poskytovateľ**:

Názov: **Fénnix s. r. o**

Zapísaný: v obchodnom registri: oddiel Sro, vložka č. 25073/T

Sídlo: 1. mája 393/58, 920 41 Leopoldov

Zastúpený: Ing. Peter Bibza – konateľ spoločnosti

IČO: 45 376 107

IČ DPH: nie je platcom DPH

DIČ: 20 229 652 96

Bankové spojenie: VÚB, a.s.

Číslo účtu (IBAN): SK48 0200 0000 0027 0703 0851

(ďalej len „ **Poskytovateľ** “)

**Preambula**

1. Objednávateľ realizuje projekt Sieť náučných chodníkov ZOMOT, ktorého realizácia bola podporená dotáciou z TTSK (ďalej len „Projekt“).
2. V rámci predmetného projektu Objednávateľ potrebuje zrealizovať dodávku služby s názvom: Dizajn a spracovanie obsahu informačných tabúľ a interaktívnych hier.

**Článok I: Predmet zmluvy**

1. Predmetom tejto zmluvy je záväzok Poskytovateľa dodať Objednávateľovi počas trvania zmluvného vzťahu na dohodnutom diele, ktoré je vymedzené v cenovej ponuke, ktorá je prílohou č.1 tejto zmluvy a záväzok Objednávateľa toto dielo odobrať a zaplatiť dohodnutú cenu.
2. Miesto plnenia je v 15-ich členských obciach združenia. Presná poloha bude určená najneskôr jeden mesiac pred termínom ukončenia zmluvy po vzájomnej dohode oboch strán.
3. Dodávka služieb podľa tejto zmluvy bude realizovaná na základe tejto zmluvy.
4. Poskytovateľ vyhlasuje, že je oprávnený dodávať služby, na ktorých dodanie sa touto zmluvou zaviazal a zaväzuje sa ich dodávať vo vlastnom mene a na vlastnú zodpovednosť v rozsahu a za podmienok dohodnutých v tejto zmluve.

**Článok II: Doba trvania zmluvy a ukončenie zmluvy**

1. Zmluva sa uzatvára na dobu určitú odo dňa nadobudnutia jej účinnosti do ukončenia aktivít v rámci projektu, najneskôr do 30. 09. 2019.
2. Zmluvné strany sa dohodli, že zmluva zaniká:
3. písomnou dohodou obidvoch zmluvných strán,
4. jednostranným odstúpením v súlade s touto zmluvou a/alebo s príslušnými ustanoveniami Obchodného zákonníka.

**Článok III: Cena a platobné podmienky**

1. Za vykonanie predmetu zmluvy zaplatí Objednávateľ Poskytovateľovi dohodnutú cenu. Celková maximálna cena za vykonanie predmetu zmluvy je **8 000,- € s DPH** (slovom: **osemtisíc Eur)**. Poskytovateľ**nie je** platcom DPH.
2. Zálohové platby ani platba vopred sa neumožňujú. Úhrada za dodané tovary sa uskutoční na základe skutočne dodaných tovarov formou prevodu na bankový účet poskytovateľa. Bezhotovostný platobný styk sa uskutoční prostredníctvom finančného ústavu objednávateľa na základe faktúry, ktorej splatnosť je 30 dní odo dňa doručenia faktúry Objednávateľovi.
3. Faktúra musí spĺňať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude protokol o prevzatí diela. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť a Poskytovateľ' je povinný faktúru podľa charakteru nedostatku opraviť, doplniť alebo vystaviť novú. V takomto prípade sa zruší lehota splatnosti a nová lehota splatnosti pre objednávateľa začne plynúť prevzatím nového, respektíve upraveného daňového dokladu.
4. Poskytovateľ je oprávnený vystaviť faktúru až po podpísaní protokolu o prevzatí diela Objednávateľom. V prípade, že Objednávateľ nezašle Poskytovateľovi svoje pripomienky k plneniu zmluvy do 10 pracovných dní od ich doručenia, má sa za to, že s nimi súhlasí.

**Článok IV: Zmluvné pokuty a úroky z omeškania**

Zmluvné strany sa dohodli na nasledovných sankciách:

1. ak poskytovateľ nesplní svoj záväzok dodať služby v termíne a rozsahu podľa objednávky objednávateľa, zaplatí objednávateľovi zmluvnú pokutu vo výške 0,05% z dohodnutej sumy za každý deň meškania.
2. Ak je objednávateľ v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,05% z nezaplatenej sumy za každý deň meškania.
3. Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo zmluvných strán porušením dohodnutých zmluvných povinností.

**Článok V: Kontaktné osoby**

1. Kontaktnou osobou za Objednávateľa je Mgr. Anna Vitteková, tel: +421 905 379 740 e-mail.: zomottrnava@gmail.com.
2. Kontaktnou osobou za poskytovateľa je Ing. Peter Bibza, tel: +421 948 363 259, e-mail: bibza@ekoinocent.eu.
3. Zmluvné strany sa zaväzujú bez zbytočného odkladu navzájom si oznamovať všetky informácie a zmeny, ktoré by mohli mať vplyv na riadne plnenie podľa tejto zmluvy.

**Článok VI: Záverečné ustanovenia**

1. Práva a povinnosti touto zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území SR.
2. Zmluvné strany sa dohodli, že meniť alebo doplniť túto zmluvu je možné len na základe písomných dodatkov po dohode obidvoch zmluvných strán.
3. Táto zmluva nadobúda platnosť a účinnosť dňom po dni zverejnenia na webovej stránke objednávateľa: [www.zomot.sk](http://www.zomot,sk).
4. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
5. Táto zmluva je vyhotovená v troch vyhotoveniach s platnosťou originálu, pričom objednávateľ dostane dve vyhotovenia a poskytovateľ jedno vyhotovenie.

V Trnave, dňa .......................... V ............................, dňa ..........................

Za Objednávateľa: Za Poskytovateľa:

Podpis: ................................................... Podpis: ...................................................

 Miroslav Sučák Ing. Peter Bibza

predseda Združenia obcí mestskej oblasti Trnava konateľ spoločnosti Fénnix s. r. o.

***Zmluva bola podpísaná obidvomi zmluvnými stranami dňa 16.8.2019***